《从征古州蛮回途纪驿二十三首 其十二 绿萝》
明代·管讷

胜地古桃川，寻真亦偶然。今来江上客，未遇洞中仙。

碧树收新雨，青山羃远烟。不知何处路，迷却钓鱼船。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。